*121. számú előterjesztés*

*Tolna Megyei Polgárőr Szervezetek Szövetsége támogatása*

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő-testület!**

A Tolna Megyei Polgárőr Szervezetek Szövetsége (a továbbiakban: Szövetség) 2021. augusztus 7-én rendezi meg a XX. Tolna Megyei Polgárőr Találkozót Bogyiszlón. A Szövetség kérelemmel fordult Bátaszék Város Önkormányzatához is, hogy támogassa a megyei nap rendezését. A kérelem az előterjesztés mellékletét képezi.

A fentiekre tekintettel, kérjük az alábbi határozati javaslat elfogadását:

**Határozati javaslat**

**a XX. Tolna Megyei Polgárőr Találkozó támogatására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Tolna Megyei Polgárőr Szervezetek Szövetsége részére Bogyiszlón megrendezésre kerülő XX. Tolna Megyei Polgárőr Találkozó rendezvény költségeihez 100.000 Ft, azaz egyszázezer forint támogatást biztosít a 2021. évi költségvetés általános tartalék kerete terhére.

*Határidő:* 2021. június 15.

*Felelős:* dr. Bozsolik Róbert polgármester

(a támogatási szerződés aláírásáért)

*Határozatról értesül:* Szövetség vezetője

BKÖH Pénzügyi Iroda

irattár